Наталиа Поклонскаиа Урыстәыла апрокурор хада иабжьгаҩс дҟаҵоуп
© Sputnik / Владимир ТрефиловБрифинг заместителя председателя комитета Госдумы РФ по международным делам Н. Поклонской
© Sputnik / Владимир Трефилов/
Урыстәыла ахада Владимир Путин инапы зҵеиҩыз аусԥҟала Наталиа Поклонскаиа Россотрудничество аиҳабы ихаҭыԥуаҩраҟынтәи лхы дақәиҭтәын рашәара 13 рзы.
АҞӘА, рашәара 14 – Sputnik. Наталиа Поклонскаиа Урыстәыла апрокурор хада Игор Краснов иабжьгаҩс дҟаҵоуп. Абри атәы Поклонскаиа ианылҵеит лхатәы Telegram-канал аҟны.
"Асоциалтә даҟьақәеи иаартны скьыԥхьымҭақәеи аанкылахоит. Уажәшьта "Урыстәыла апрокуратура азы" Афедералтә закәан инақәыршәаны Урыстәыла апрокурор хада сҿаԥхьа иқәиргыло адҵақәа рынагӡара салагоит", - ҳәа лыҩуеит Поклонскаиа.
Наталиа Поклонскаиа Россотрудничество аиҳабы ихаҭыԥуаҩра аҟынтә лхы дақәиҭтәын Урыстәыла ахада Владимир Путин иусԥҟа инақәыршәаны. Поклонскаиа аҳәамҭа ҟалҵеит лмаҵура дахьамырхыз даҽа усурак ахь дахьиаргоз азоуп ҳәа.